[Νέα](https://www.dsa.gr/%CE%BD%CE%AD%CE%B1) | [Ανακοινώσεις](https://www.dsa.gr/%CE%BD%CE%AD%CE%B1/%CE%B1%CE%BD%CE%B1%CE%BA%CE%BF%CE%B9%CE%BD%CF%8E%CF%83%CE%B5%CE%B9%CF%82) | [Ασκούμενοι](https://www.dsa.gr/%CE%BD%CE%AD%CE%B1/%CE%B1%CF%83%CE%BA%CE%BF%CF%8D%CE%BC%CE%B5%CE%BD%CE%BF%CE%B9) | 04/10/2022

**Πρακτική άσκηση δικηγόρων σε δικηγορικά γραφεία**

Στό πλαίσιο του προγράμματος «Πρακτική άσκηση αποφοίτων νομικών σχολών για την απόκτηση άδειας ασκήσεως επαγγέλματος δικηγόρου», το οποίο υλοποιείται από την Επιτελική Δομή ΕΣΠΑ του Υπουργείου Δικαιοσύνης και συγχρηματοδοτείται από το Επιχειρησιακό Πρόγραμμα του ΕΣΠΑ «Ανταγωνιστικότητα, Επιχειρηματικότητα και Καινοτομία» με πόρους της Ευρωπαϊκής Ένωσης (Ευρωπαϊκό Κοινωνικό Ταμείο) και από Εθνικούς Πόρους, **θα ξεκινήσει εντός του Οκτωβρίου η υποβολή αιτήσεων για 6μηνη Πρακτική Άσκηση** από τους αποφοίτους νομικών σχολών σε δικηγορικά γραφεία/δικηγορικές εταιρίες.

Η υποβολή αιτήσεων για την 6μηνη άσκηση θα **αφορά αποκλειστικά τους ασκούμενους που εντάχθηκαν στον Β΄ Κύκλο υλοποίησης,** οι οποίοι ολοκληρώνουν την 12μηνη Πρακτική Άσκηση στα δικαστήρια/εισαγγελίες της χώρας και συνεχίζουν με την 6μηνη Πρακτική τους Άσκηση σε δικηγορικά γραφεία/δικηγορικές εταιρίες.

Για τον λόγο αυτό, καλούνται τα δικηγορικά γραφεία/ εταιρίες της χώρας, που επιθυμούν να συμμετάσχουν στο εν λόγω πρόγραμμα, ως Φορείς θέσεων Πρακτικής Ασκησης, να υποβάλλουν σχετικό αίτημα μέσω του πληροφοριακού συστήματος του προγράμματος:[https://dpa.moj.gov.gr](http://https/dpa.moj.gov.gr) .

**Καταληκτική ημερομηνία**υποβολής αιτήσεων για τη δημιουργία θέσεων Πρακτικής Άσκησης από δικηγορικά γραφεία/ εταιρίες ορίζεται η**Κυριακή 09 Οκτωβρίου 2022 και ώρα 23:59.**

Στη συνέχεια, το πληροφοριακό σύστημα των αιτήσεων δεν θα δέχεται νέες αιτήσεις για όσο χρονικό διάστημα υποβάλλονται αιτήσεις από τους ασκούμενους του Β’ κύκλου προκειμένου να τοποθετηθούν στα δικηγορικά γραφεία/ εταιρίες.

ΥΓ: Όσες-όσοι συνάδελφοι έχουν ήδη υποβάλει αίτηση (για την απασχόληση ασκούμενου δικηγόρου στο δικηγορικό τους γραφείο), δεν χρειάζεται να υποβάλουν νέα αίτηση (καθώς εξακολουθεί να ισχύει η ήδη υποβληθείσα).